ആഡംസ്, ന്യൂയോർക്ക്

ആഡംസ് അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് ജെഫേഴ്സൺ കൗണ്ടിയിലെ ഒരു പട്ടണമാണ്. പ്രസിഡന്റ് ജോൺ ആഡംസിന്റെ പേരിലുള്ള ഈ പട്ടണത്തിലെ ജനസംഖ്യ 2010 ലെ സെൻസസ് പ്രകാരം 5,143 ആയിരുന്നു. ആഡംസ് എന്ന ഗ്രാമവും ഈ പട്ടണത്തിലുൾപ്പെട്ടിരിക്കുന്നു. ഗ്രാമവും പട്ടണവും വാട്ടർടൗണിന് തെക്ക് ഭാഗത്തായാണ് സ്ഥിതിചെയ്യുന്നത്.

 ചരിത്രം 
1800 ഓടെ ആഡംസ് ഗ്രാമത്തിൽ കുടിയേറ്റം ആരംഭിച്ചു. 1801-ൽ ഡേവിഡ് സ്മിത്ത് എന്ന വ്യക്തി ഇന്നത്തെ ആഡംസ് പട്ടണത്തിന്റെ സൈറ്റിൽ ഒരു തടിമിൽ നിർമ്മിച്ചു. 1802-ൽ പ്രസിഡന്റ് ജോൺ ആഡംസിന്റെ പേരിലേയ്ക്ക്മാറ്റുകയും (അദ്ദേഹത്തിന്റെ പ്രസിഡന്റ് സ്ഥാനം അവസാനിച്ച വർഷം), അലപ്പോ, ഓർഫിയസ് എന്നിവിടങ്ങളിലെ സർവേ ടൗൺഷിപ്പുകളിൽ നിന്ന് ആഡംസ് പട്ടണം സൃഷ്ടിക്കപ്പെടുകയും ചെയ്തു. ആഡംസിന്റെ കിഴക്കൻ ഭാഗം 1804-ൽ റോഡ്‌മാൻ പട്ടണം രൂപീകരിക്കുവാനായി വേർതിരിക്കപ്പെട്ടു. 1812 ലെ യുദ്ധത്തിൽ, ആഡംസ് പട്ടണം ഗാർഹിക പ്രതിരോധത്തിനായി ഒരു പ്രാദേശിക മിലിഷിയ രൂപീകരിച്ചിരുന്നു. ടാൽക്കോട്ട് ഫാൾ‌സ് സൈറ്റ് 1974 ൽ ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ ഉൾപ്പെടുത്തി.

 ഭൂമിശാസ്ത്രം 
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, പട്ടണത്തിന്റെ ആകെ വിസ്തീർണ്ണം 42.4 ചതുരശ്ര മൈൽ (109.9 ചതുരശ്ര കിലോമീറ്റർ) ആണ്, അതിൽ 42.3 ചതുരശ്ര മൈൽ (109.5 ചതുരശ്ര കിലോമീറ്റർ) ഭാഗം കരഭൂമിയും 0.15 ചതുരശ്ര മൈൽ (0.4 ചതുരശ്ര കിലോമീറ്റർ) അഥവാ 0.36 ശതമാനം ഭാഗം വെള്ളവുമാണ്.

ഒരു പ്രധാന വടക്ക്-തെക്ക് ഹൈവേയായ അന്തർസംസ്ഥാന 81 ആഡംസ് പട്ടണത്തിന്റെ മധ്യത്തിലൂടെ കടന്നുപോകുന്നു. പട്ടണപരിധിക്കുള്ളിൽ ഇതിന് മൂന്ന് ഇന്റർചേഞ്ചുകളുണ്ട്. ആദംസ് കേന്ദ്രത്തിൽനിന്ന് മറ്റൊരു വടക്ക്-തെക്ക് ഹൈവേയായ ന്യൂയോർക്ക് സ്റ്റേറ്റ് റൂട്ട് 177, യുഎസ് റൂട്ട് 11 ൽ നിന്ന് കിഴക്കോട്ട് പോകുന്നു. ആഡംസ് ഗ്രാമത്തിൽ നിന്ന് ന്യൂയോർക്ക് സ്റ്റേറ്റ് റൂട്ട് 178 പടിഞ്ഞാറന് ഭാഗത്തേയ്ക്ക് പോകുന്നു.

ടഗ് ഹിൽ പീഠഭൂമിയുടെ പടിഞ്ഞാറ് ഭാഗത്താണ് പട്ടണം സ്ഥിതിചെയ്യുന്നത്. സാൻഡി ക്രീക്ക് പട്ടണത്തിന്റെ തെക്ക് ഭാഗത്തുകൂടി പടിഞ്ഞാറൻ ദിശയിലേയ്ക്ക് ഒഴുകുമ്പോൾ സ്റ്റോണി ക്രീക്ക് വടക്കൻ ഭാഗത്തുകൂടിയും ഒഴുകുന്നു. രണ്ട് ക്രീക്കുകളും ഒണ്ടാറിയോ തടാകത്തിന്റെ നേരിട്ടുള്ള പോഷകനദികളാണ്.

 അവലംബം